
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts domājamās daļas no nekustamā īpašuma Dzirnavu ielā 105, Rīgā nodošanu Latvijas Investīciju un attīstības aģentūras valdījumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Ministru kabineta 2011. gada 6. decembra noteikumu Nr. 934 "Noteikumi par valsts nekustamā īpašuma pārvaldīšanas principiem un kārtību, kā arī kārtību, kādā apkopojama informācija par valsts nekustamo īpašumu pārvaldīšanu un valsts iestāžu lietotajiem nekustamajiem īpašumiem" 5. punkts.
1.2. Mērķis
Mērķa apraksts
Ministru kabineta rīkojuma projekta mērķis ir nodot valstij piederošo 1/3 domājamo daļu no zemesgabala Dzirnavu ielā 105, Rīgā (nekustamā īpašuma kadastra Nr.01000300061, ierakstīts zemesgrāmatā uz Latvijas valsts vārda SIA “Publisko aktīvu pārvaldītājs Possessor” personā) Latvijas Investīciju un attīstības aģentūras (turpmāk - LIAA) valdījumā, jo zemesgabala daļa ir funkcionāli nepieciešama LIAA valdījumā esošo būvju uzturēšanai.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Īpašuma tiesības uz zemesgabalu Dzirnavu ielā 105, Rīgā, kadastra Nr.01000300061, kas sastāv no zemes vienības (zemes vienības kadastra apzīmējums 01000300061) 1582 m² platībā (turpmāk – Zemesgabals), nostiprinātas Rīgas pilsētas zemesgrāmatas nodalījumā Nr.9073:
1) 1999.gada 4.februārī Latvijas valstij SIA “Publisko aktīvu pārvaldītājs Possessor” personā uz 1/3 domājamo daļu;
2) 1997.gada 21.oktobrī fiziskai personai uz 2/3 domājamām daļām (atjaunotas īpašuma tiesības bijušajai īpašniecei vai viņas mantiniecei).

2000.gada 18.oktobrī Possessor tika saņemts sabiedrības ar ierobežotu atbildību “Tet”, vienotais reģistrācijas Nr.40003052786, ierosinājums par Zemesgabala valsts daļas privatizāciju (reģistrēts Possessor ar Nr.1.33/8113-4130). Sabiedrības ar ierobežotu atbildību “Tet” valsts kapitāla daļa nodota privatizācijai saskaņā ar Ministru kabineta 1998.gada 14.oktobra rīkojumu Nr.497 “Par sabiedrības ar ierobežotu atbildību “Lattelekom” valsts kapitāla daļas privatizāciju”. Attiecībā uz 2000.gada 17.oktobra SIA “Tet privatizācijas ierosinājumu Possessor nav pieņemti lēmumi, ievērojot to, ka SIA “Tet” tai piederošajām ēkām atbilstošās zemesgabala domājamās daļas jau ir ieguvusi īpašumā civiltiesiska darījuma rezultātā no privātpersonas. Proti, 2007.gada 28.jūnijā, pamatojoties uz civiltiesisku darījumu ar privātpersonu sabiedrībai ar ierobežotu atbildību “Tet”, zemesgrāmatā nostiprinātas īpašuma tiesības uz 2/3 domājamām daļām no Zemesgabala.

Uz Zemesgabala atrodas divu patstāvīgu nekustamo īpašumu sastāvā ietilpstošas būves (vai daļa no tām):
1) nekustamā īpašuma Dzirnavu ielā 105, Rīgā, kadastra Nr.01005300002, sastāvā ietilpstošas ēkas ar kadastra apzīmējumiem 01000300063001, 01000300063004, 01000300061001; īpašuma tiesības uz nekustamo īpašumu nostiprinātas Rīgas pilsētas zemesgrāmatas nodalījumā Nr.100000001494 sabiedrībai ar ierobežotu atbildību “Tet”;
2) nekustamā īpašuma Pērses ielā 2, Rīgā, kadastra Nr.01000300056, sastāvā ietilpstošās ēkas ar kadastra apzīmējumiem 010000300056001 (administratīvā ēka) un 01000300056002 (tehniskais bloks); īpašuma tiesības uz nekustamo īpašumu nostiprinātas Rīgas pilsētas zemesgrāmatas nodalījumā Nr.100000085706 Latvijas valstij LIAA personā. Būve ar kadastra apzīmējumu 01000300061004, kas nav ierakstīta zemesgrāmatā, ir LIAA tiesiskā valdījumā.

Atbilstoši uz Zemesgabala esošo patstāvīgo nekustamo īpašumu sastāvā esošo būvju piederībai, Nekustamā īpašuma valsts kadastra informācijas sistēmā reģistrēti Zemesgabala daļu robežu plāni ar kadastra apzīmējumu 01000300061001 un 010003000618002. Ar Zemesgabala daļu (zemes vienības daļas kadastra apzīmējums 010003000618002) 527,34 m2 platībā (atbilst Zemesgabala 1/3 domājamai daļai) saistītas LIAA valdījumā esošas ēkas (būvju kadastra apzīmējumi 010000300056001, 01000300056002 un 01000300061004), savukārt ar Zemesgabala daļu (zemes vienības daļas kadastra apzīmējums 010003000618001) 1054,66 m2 platībā (atbilst Zemesgabala 2/3 domājamām daļām) - SIA “Tet” piederošas ēkas (būvju kadastra apzīmējumi 01000300063001, 01000300063004, 01000300061001).

Administratīvā ēka (būves kadastra apzīmējums 0100 030 0056 001) un tehniskais bloks (būves kadastra apzīmējums 0100 030 0056 002) — Rīgā, Pērses ielā 2, kas ierakstīts nekustamā īpašuma ar kadastra numuru 0100 030 0056 sastāvā Rīgas pilsētas zemesgrāmatu nodalījumā Nr. 1000 0008 5706 nodots LIAA valdījumā saskaņā ar Ministru kabineta 2003.gada 24.decembra rīkojumu Nr.814 "Par bezpeļņas organizācijas valsts akciju sabiedrības “Latvijas Attīstības aģentūra” reorganizāciju un valsts aģentūras “Latvijas Investīciju un attīstības aģentūra” izveidošanu" 8.punktu.

Nekustamā īpašuma valsts kadastra informācijas sistēmā Zemesgabalam reģistrēti šādi apgrūtinājumi:
ekspluatācijas aizsargjoslas teritorija gar pašteces kanalizācijas vadu - 0.0606 ha;
ekspluatācijas aizsargjoslas teritorija gar drenām un atklātiem grāvjiem 0.0101 ha;
ekspluatācijas aizsargjoslas teritorija gar drenām un atklātiem grāvjiem 0.0161 ha;
ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju - 0.0238 ha;
ekspluatācijas aizsargjoslas teritorija gar elektrisko tīklu kabeļu līniju - 0.0022 ha;
ekspluatācijas aizsargjoslas teritorija gar elektrisko tīklu kabeļu līniju - 0.0058 ha;
ekspluatācijas aizsargjoslas teritorija gar elektrisko tīklu kabeļu līniju - 0.0009 ha;
kultūras pieminekļa teritorija un objekti, kas atbilstoši UNESCO Konvencijai par pasaules kultūras un dabas mantojuma aizsardzību iekļauti pasaules kultūras un dabas mantojuma objektu sarakstā - 0.1582 ha;
valsts nozīmes kultūras pieminekļa teritorija un objekti - 0.1582 ha;
zemes īpašniekam nepiederoša būve vai būves daļa - 0.0090 ha.

Nekustamā īpašuma valsts kadastra informācijas sistēmā Zemesgabalam reģistrēti lietošanas mērķi:
pārējo sabiedriskās nozīmes objektu apbūve - 0.1138 ha;
valsts un pašvaldību pārvaldes iestāžu apbūve - 0.0444 ha.

Zemes vienības daļai ar kadastra apzīmējumu 010003000618001 Nekustamā īpašuma valsts kadastra informācijas sistēmā reģistrēts lietošanas mērķs - pārējo sabiedriskās nozīmes objektu apbūve  (0.1055 ha).

Zemes vienības daļai ar kadastra apzīmējumu 010003000618002 Nekustamā īpašuma valsts kadastra informācijas sistēmā reģistrētie lietošanas mērķi: valsts un pašvaldību pārvaldes iestāžu apbūve (0.0444 ha) un pārējo sabiedriskās nozīmes objektu apbūve (0.0083 ha).

Rīgas domes Pilsētas attīstības departaments 2008.gada 2.decembra vēstulē, atbildot uz  Possessor 2008.gada 7.novembra vēstuli Nr.1.17/8856 ar lūgumu sniegt viedokli par Zemesgabala reālo sadali, norādīja, ka Zemesgabala sadales priekšlikums izskatāms Rīgas vēsturiskā centra saglabāšanas un attīstības padomē. Rīgas vēsturiskā centra saglabāšanas un attīstības padome 2009.gada 14.janvāra sēdē nolēma neatbalstīt Zemesgabala reālo sadali.

Pamatojoties uz Ministru kabineta 2003.gada 24.decembra rīkojumu Nr.814 “Par bezpeļņas organizācijas valsts akciju sabiedrības “Latvijas Attīstības aģentūra” reorganizāciju un valsts aģentūras “Latvijas investīciju un attīstības aģentūra” izveidošanu” īpašuma tiesības uz nekustamo īpašumu Pērses ielā 2, Rīgā, kadastra Nr.01000300056, kura sastāvā ir būves (būvju kadastra apzīmējumi 010000300056001 un 01000300056002), kas saistītas ar Zemesgabalu,  un zemes vienība ar kadastra apzīmējumu 01000300056, zemesgrāmatā nostiprinātas uz valsts vārda LIAA personā. Valstij piederošā 1/3 domājamā daļa no Zemesgabala nav iznomāta.

Par rīkojuma projektā minēto valstij piederošo 1/3 domājamo daļu no zemesgabala Dzirnavu ielā 105, Rīgā, kadastra Nr.01000300061, līdz šim nav pieņemts atsevišķs Ministru kabineta lēmums saistībā ar saglabāšanu valsts īpašumā vai turpmāko valdītāju. Ievērojot to, ka 1/3 domājamā daļa no zemesgabala Dzirnavu ielā 105, Rīgā, kadastra Nr.01000300061, ir funkcionāli saistīta ar LIAA tiesiskajā valdījumā esošajām būvēm (būvju kadastra apzīmējumi 010000300056001, 01000300056002 un 01000300061004), tiesību akta projekts paredz nodot 1/3 domājāmo daļu likumsakarīgā LIAA valdījumā.

LIAA 2020.gada 1.oktobra vēstulē Nr.1.1-15/1601 ir apliecinājusi, ka valstij piederošā 1/3 domājamā daļa no Zemesgabala ir nepieciešama LIAA piederošo būvju Pērses ielā 2, Rīgā, uzturēšanai. Ievērojot LIAA vēsturisko kompetenču piekritību kā valdītājam pēc Ministru kabineta 2003. gada 24. decembra rīkojuma Nr. 814 "Par bezpeļņas organizācijas valsts akciju sabiedrības "Latvijas Attīstības aģentūra" reorganizāciju un valsts aģentūras "Latvijas Investīciju un attīstības aģentūra" izveidošanu" 8. punkta, kā arī tiesību normu saprātīgas piemērošanas principu, arī šajā gadījumā par valdītāja maiņu no Possessor uz LIAA pieņemams lēmums Ministru kabinetā kā augstākajai lēmējinstitūcijai valsts nekustamo īpašumu pārvaldībā atbilstoši Publiskas personas finanšu līdzekļu un mantas izšķērdēšanas novēršanas likuma 6.² panta otrajai daļai.

 
Problēmas un risinājumi
Problēmas apraksts
Ievērojot to, ka sabiedrība ar ierobežotu atbildību “Tet” tai piederošajām ēkām atbilstošās Zemesgabala domājamās daļas jau ir ieguvusi īpašumā civiltiesiska darījuma rezultātā no privātpersonas, tai nav pirmpirkuma tiesības uz valstij piederošo 1/3 domājamo daļu no Zemesgabala, kas nepieciešama LIAA valdījumā esošo ēku apsaimniekošanai un uzturēšanai.

Atbilstoši Ministru kabineta 2019.gada 26.novembra noteikumu Nr.557 “Noteikumi par valsts īpašumu privatizāciju veicošās institūcijas pārvaldes uzdevuma deleģēšanu” 2.punktu Possessor deleģēts valsts pārvaldes uzdevums – valsts vārdā organizēt un veikt valsts īpašumu privatizāciju veicošās institūcijas pienākumus.
 
Risinājuma apraksts
Ievērojot to, ka Zemesgabala valsts daļas pārvaldīšana nav saistīta ar Possessor deleģēto valsts pārvaldes uzdevumu veikšanu, kā arī to, ka LIAA ir ekonomikas ministra pakļautībā esoša tiešās pārvaldes iestāde (atbilstoši Valsts pārvaldes iekārtas likuma 5.panta pirmajai daļai tiešās pārvaldes iestādes pārstāv Latvijas Republiku) un 1/3 domājamā daļa no Zemesgabala ir saistīta ar LIAA valdījumā esošajām būvēm, kas nepieciešamas LIAA kompetencē esošo funkciju veikšanai, sagatavots Ministru kabineta rīkojuma projekts, kas paredz nodot LIAA valdījumā valstij piederošo 1/3 domājamo daļu no Zemesgabala un normatīvajos aktos noteiktajā kārtībā nostiprināt to zemesgrāmatā uz valsts vārda LIAA personā.

Pēc rīkojuma projekta pieņemšanas un valstij piederošās 1/3 domājamās daļas no nekustamā īpašuma Dzirnavu ielā 105, Rīgā, kadastra Nr. 01000300061, īpašuma tiesību nostiprināšanas zemesgrāmatā uz valsts vārda LIAA personā, mainīsies tikai tā valdītājs, īpašnieks aizvien būs valsts.

Papildus pie saskaņošanas norādāms, ka Possessor zemesgrāmatā ir veicis precizējumus pārpratumu novēršanai, ka īpašnieks ir nevis Possessor, bet gan valsts Possessor personā, lai ir precīzāk nostiprināts un var notikt valdījuma piekritības maiņa valsts īpašumam, nevis publiskas kapitālsabiedrības īpašumam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Ar nekustamā īpašuma valdītāja maiņu saistītie izdevumi tiks segti no LIAA līdzekļiem.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Rīkojuma projekta būtība skar Ministru kabineta kompetenci lemt par rīcību ar valsts nekustamo īpašumu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ekonomikas ministrija
Latvijas Investīciju un attīstības aģentūra
Publisko aktīvu pārvaldītājs "Possessor"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Mainīts īpašuma valdītājs.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

